Elkis

Elkis (isp. Río Elqui) – upė šiaurinėje Kokimbo regiono (Čilė) dalyje. Upės pradžia – Turbijo ir Klaro upių santaka 815 m aukštyje netoli Pisco Elqui kaimo. Teka į vakarus ir įteka į Ramųjį vandenyną netoli La Serenos miesto. Netoli Vikunjos miesto Elkis užtvenktas ir sudaro Puklaro tvenkinį. Prie upės yra miestai La Serena ir Vikunja, gyvenvietės Paiguanas ir Pisco Elqui. Pagrindiniai intakai – Turbijas (Turbio), Kočiguasas (Cochiguas) ir Klaras (Claro).